text: Ekspert: Der er grund til at juble i Esbjerg
  05 marts 2017 kl. 16.52
  Den nye olieaftale befæster Esbjerg som en regional storby, siger finansekspert til TV SYD.
  Der er grund til at juble i Esbjerg. Det er et erhvervseventyr, som begynder nu, men det er på lånt tid.
  Det siger Ole Krohn, finansekspert hosTV 2, til TV SYD søndag om den nye olieaftale mellem staten og Dansk Undergrunds Consortium (læs: A.P.Møller-Mærsk). I følge Ole Krohn offentliggøres aftalen indenfor få dage.
  Ole Krohn, finansekspert, TV2: "Aftalen befæster Esbjerg som en af de regionale storbyer i Danmark"
  - Det er min vurdering, at Esbjerg skal finde på noget andet indenfor ti år, men olieaftalen med de tusindvis af nye job er en helt afgørende nyhed for Esbjerg, og den befæster byen som en af de regionale storbyer i Danmark, siger Ole Krohn. Hør ham i klippet her:
  
  
  